Το ποντικάκι που ήθελε να αγγίξει ένα αστεράκι (ταινία)

Το ποντικάκι που ήθελε να αγγίξει ένα αστεράκι είναι μια ελληνική τηλεοπτική ταινία τρισδιάστατων κινουμένων σχεδίων, συμπαραγωγή της ΕΡΤ και της Time Lapse Pictures σε συνεργασία με το Τμήμα Πολιτισμικής Τεχνολογίας και Επικοινωνίας του Πανεπιστημίου Αιγαίου. Βασισμένη στο ομότιτλο βιβλίο του Ευγένιου Τριβιζά, αυτή είναι η πρώτη ελληνική ταινία τρισδιάστατων κινουμένων σχεδίων του είδους της. Προβλήθηκε το απόγευμα των Χριστουγέννων του 2007 από τη ΝΕΤ, δύο χρόνια μετά την παραγωγή μιας άλλης μικρού μήκους ταινίας της ΕΡΤ βασισμένη σε παραμύθι του Τριβιζά, ονόματι Τα δύο κύματα. Τις φωνές τους δανείζουν ο μικρός Χρήστος Τζαμαριάς και οι ηθοποιοί Κώστας Τριανταφυλλόπουλος, Ματίνα Ντούσκου και Δημήτρης Βέργαδος.

 Ο Τρωκτικούλης, ο ποντικούλης που ζει με τον παππού του σε μια μικρή φωλιά σ’ ένα εξοχικό σπίτι, όποτε αντικρίζει τ’ αστέρια στον ουρανό ονειρεύεται να αγγίξει ένα από αυτά. Για να το καταφέρει, σκαρφαλώνει παντού, σε σκουπόξυλα, σε μάντρες και σε καμπαναριά, αλλά μάταια. Όσο ο παππούς του -που ανησυχεί πολύ γι’ αυτόν- προσπαθεί να τον πείσει πως κάτι τέτοιο είναι αδύνατον, αφού τ’ αστέρια βρίσκονται πολύ μακριά, τόσο η επιθυμία του μικρού Τρωκτικούλη να πραγματοποιήσει το όνειρό του μεγαλώνει.Ώσπου ένα βράδυ Χριστουγέννων, βγαίνοντας από την ποντικότρυπά του αντικρίζει ένα υπέρλαμπρο άστρο στην κορυφή ενός στολισμένου χριστουγεννιάτικου δέντρου. Η υλοποίηση του ονείρου του μοιάζει να είναι πολύ κοντά και ο μικρός Τρωκτικούλης ξεκινά με ανυπομονησία την αναρρίχηση στο δέντρο. Ο δρόμος όμως προς την κορυφή του είναι γεμάτος με πειρασμούς και προκλητικές παγίδες. Μερικά από τα στολίδια του δέντρου που τον παρακολουθούν ολοζώντανα, το στρατιωτάκι, η κουκλίτσα και το ναυτάκι προσπαθούν να του αλλάξουν τα σχέδια και να τον παρασύρουν, κάνοντάς τον συμμέτοχο στα δικά τους. Ο Τρωκτικούλης, όμως, απορρίπτει κατηγορηματικά μέρες δόξας και δύναμης που του υπόσχεται το στρατιωτάκι, γλυκιά θαλπωρή σ’ ένα κουκλόσπιτο που του υπόσχεται η όμορφη κουκλίτσα και μυθικά πλούτη που του υπόσχεται το φιλόδοξο ναυτάκι, καθώς είναι αποφασισμένος να πραγματοποιήσει το δικό του όνειρο. Όμως, λίγο πιο πέρα παραμονεύει απειλητική η γάτα του σπιτιού. Σκηνοθέτες της ταινίας είναι οι Παναγιώτης Ράππας, ιδρυτής των εταιριών Stardust Pictures και Time Lapse Pictures, συνεργάτης του Στίβεν Σπίλμπεργκ και ισόβιο μέλος της Ακαδημίας Τεχνών και Επιστημών του Κινηματογράφου των ΗΠΑ, και Άγγελος Ρούβας, επίσης συνεργάτης του Σπίλμπεργκ, συνιδρυτής της εταιρίας Big Bang Toons και υπεύθυνος της παραγωγής της πρώτης ελληνικής σειράς κινουμένων σχεδίων Πανδώρα και Πλάτωνας: τα φραουλόπουλα. Ο Ρούπας σκηνοθέτησε δύο χρόνια αργότερα και άλλη τηλεοπτική απόδοση βιβλίου του Τριβιζά, με όνομα Ένα δέντρο μια φορά.Στην παραγωγή της ταινίας συμμετέχουν οι Παναγιώτης Ράππας και ο βραβευμένος με EMMY και υποψήφιος για το Αnnie 2007, Νάσος Βακάλης. Η συμπαραγωγή της ΕΡΤ με την Time Lapse Pictures, Το ποντικάκι που ήθελε να αγγίξει ένα αστεράκι, απέσπασε 4 βραβεία καλύτερης ταινίας κινουμένων σχεδίων στα παρακάτω διεθνή φεστιβάλ: London Greek Film Festival (2008) Cyprus International Film Festival (2008) International Film Festival of Patras city (2009) Martha's Vineyard Film Festival (2009). (το συγκεκριμένο βραβείο ψηφίζουν όλα τα παιδιά που επισκέπτονται το φεστιβάλ, που οργανώνεται στο ομώνυμο νησί της Μασαχουσέτης των ΗΠΑ και απονέμεται στην ταινία που συγκεντρώνει τις περισσότερες ψήφους). Η ταινία επίσης κέρδισε Ειδικό Βραβείο Κριτικής Επιτροπής, στο Athens Animfest (2008)Η ταινία συμμετείχε επισήμως και στις παρακάτω μεγάλες διοργανώσεις: Hiroshima International Animation Festival 2008 (Ιαπωνία) Chicago International Children's Film Festival 2008 (ΗΠΑ) 5th Annual San Diego International Children's Film Festival (ΗΠΑ) KIDS FIRST! Film Festival 2008 (ΗΠΑ) LUCAS International Children's Film Festival (Γερμανία) Cartoons On The Bay - International Festival on Television Animation 2008 (Ιταλία) Holland Animation Film Festival 2009 (Ολλανδία) Tirana International Film Festival 2008 (Αλβανία) Διεθνές Φεστιβάλ Κινουμένων Σχεδίων Animasyros 2008 (Ελλάδα) Animart 09 – Athens Animfest - Βραβεία Cyprus International Film Festival - Βραβεία London Greek Film Festival Awards International Film Festival of Patras City 2009 Βραβεία Διεθνούς Κινηματογραφικού Φεστιβάλ Πάτρας Kids First Film Festival «Ένα δέντρο, μια φορά» Showreel - Panagiotis Rappas Angelos Rouvas Animation Showreel Το ποντικάκι που ήθελε να αγγίξει ένα αστεράκι στην IMDb